CELEX: 52009PC0608
Language: mt
Date: 2009-10-29
Title: Abbozz ta’ deċiżjoni tal-Kunsill li tawtorizza lir-Repubblika tal-Estonja u lir-Repubblika tas-Slovenja japplikaw miżura li tidderoga mill-Artikolu 167 tad-direttiva tal-Kunsill  2006/112/KE dwar is-sistema komuni ta’ taxxa fuq il-valur miżjud

Avviż Legali Importanti

|

52009PC0608

Abbozz ta’ deċiżjoni tal-Kunsill li tawtorizza lir-Repubblika tal-Estonja u lir-Repubblika tas-Slovenja japplikaw miżura li tidderoga mill-Artikolu 167 tad-direttiva tal-Kunsill  2006/112/KE dwar is-sistema komuni ta’ taxxa fuq il-valur miżjud  /* KUMM/2009/0608 finali */  

	[pic] | IL-KUMMISSJONI TAL-KOMUNITAJIET EWROPEJ |Brussel 29.10.2009KUMM(2009)608 finaliAbbozz ta’D EĊIŻJONI TAL-KUNSILLli tawtorizza lir-Repubblika tal-Estonja u lir-Repubblika tas-Slovenja japplikaw miżura li tidderoga mill-Artikolu 167 tad-Direttiva tal-Kunsill 2006/112/KE dwar is-sistema komuni ta’ taxxa fuq il-valur miżjudMEMORANDUM TA’ SPJEGAZZJONI1. KUNTEST TAL-PROPOSTAB’mod konformi mal-Artikolu 395 tad-Direttiva 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (minn hawn ’il quddiem imsejħa “id-Direttiva tal-VAT”), il-Kunsill, li jaġixxi b’unanimità fuq proposta tal-Kummissjoni, jista’ jawtorizza lil kwalunkwe Stat Membru sabiex jintroduċi miżuri li jidderogaw mid-Direttiva msemmija, sabiex jissimplifika l-ġbir tat-taxxa fuq il-valur miżjud (VAT) jew sabiex jevita ċerti tipi ta’ frodi jew evażjoni tat-taxxa.Ir-Repubblika tal-Estonja (minn hawn ’il quddiem imsejħa “l-Estonja”) u r-Repubblika tas-Slovenja (iktar ’il quddiem imsejħa “is-Slovenja”) ġew awtorizzati permezz tad-Deċiżjoni tal-Kunsill 2007/133/KE tat-30 ta’ Jannar 2007 (ĠU L 57, 24.2.2007, p.12) sabiex jintroduċu miżura speċjali li tidderoga mill-Artikolu 167 tad-Direttiva tal-VAT sal-31 ta’ Diċembru 2009.Din l-awtorizzazzjoni tippermettihom li jiddiferixxu l-bidu tad-dritt għat-tnaqqis tal-VAT sal-mument meta din titħallas lill-fornitur tal-oġġetti jew lill-fornitur tas-servizzi, għall-persuni taxxabbli li l-fatturat annwali tagħhom ma jkunx iktar minn EUR 208 646 fir-rigward tas-Slovenja jew li jkunu rreġistrati bħala intraprendituri individwali fir-rigward tal-Estonja, li, bħala konsegwenza, jibbenefikaw minn skema mhux obbligatorja (imsejħa kontabilità bbażata fuq il-ħlasijiet) li bl-applikazzjoni tagħha, b’mod konformi mal-punt b) tal-Artikolu 66 tad-Direttiva VAT, il-VAT fuq l-operazzjonijiet ta’ bejgħ tagħhom issir dovuta fil-mument meta jiddaħħlu l-flus.Permezz ta’ żewġ ittri rreġistrati mas-Segretarjat Ġenerali tal-Kummissjoni fl-4 ta’ Settembru 2009, l-Estonja talbet l-awtorizzazzjoni biex testendi din il-miżura u li l-persuni taxxabbli li jkunu jistgħu jibbenefikaw minn din l-iskema, jkollhom, minn issa ’l quddiem, fatturat annwali li mhuwiex ta’ iktar minn EUR 208 646. Permezz ta’ żewġ ittri rreġistrati mas-Segretarjat Ġenerali tal-Kummissjoni fit-23 u l-31 ta’ Lulju 2009, is-Slovenja wkoll talbet l-awtorizzazzjoni biex testendi din il-miżura iżda li l-limitu tal-fatturat annwali tal-iskema jiżdied għal EUR 400 000. Is-Slovenja indikat li tali żieda tippermetti li jonqsu l-ispejjeż amministrattivi ta’ numru akbar ta’ intrapriżi żgħar filwaqt li titjieb il-likwidità tagħhom. Din ikollha l-effett li l-iskema tkun miftuħa għal 8 787 persuna taxxabbli addizzjonali.B’mod konformi mal-Artikolu 395(2) tad-Direttiva VAT, permezz tal-ittri tal-1 ta’ Ottubru 2009 fir-rigward tal-Estonja u tal-25 ta’ Settembru 2009 fir-rigward tas-Slovenja, il-Kummissjoni ppreżentat it-talbiet tagħhom lill-Istati Membri l-oħra u, permezz tal-ittri tal-5 ta’ Ottubru 2009 fir-rigward tal-Estonja u tad-29 ta’ Settembru 2009 fir-rigward tas-Slovenja, għarrfithom li kellha l-informazzjoni kollha li kkunsidrat meħtieġa għall-evalwazzjoni tat-talba.L-iskema tal-kontabilità bbażata fuq il-ħlasijiet hija skema ta’ ħlas tat-taxxa sempliċi u mhux obbligatorja intenzjonata għall-impriżi żgħar li ma jibbenefikawx mill-eżenzjoni tat-taxxa. Din tippermetti lil dawn il-persuni taxxabbli japplikaw regola sempliċi bbażata fuq id-data tal-ħlas tal-ispejjeż ta’ xiri tagħhom u tal-operazzjonijiet ta’ bejgħ tagħhom, biex jistabbilixxu meta għandhom, rispettivament, jeżerċitaw id-dritt għat-tnaqqis tal-VAT u jħallsu t-taxxa lit-Teżor. Għalhekk din hija miżura ta’ simplifikazzjoni, b’mod partikolari għall-impriżi li jkollhom xi diffikultajiet biex jistabbilixxu, skont ir-regoli normali, id-data tal-ħlas tal-operazzjonijiet ta’ xiri u ta’ bejgħ tagħhom u għal dawk li m’għandhomx kontabilità fuq il-bazi sħiħa ta’ dovuti. Barraminnhekk, din l-iskema tagħti vantaġġ ta’ likwidità b’mod partikolari lill-impriżi li l-iktar ikollhom spejjeż li mhumiex soġġetti għall-VAT bħal salarji jew li jkollhom żminijiet ta’ skadenza twal biex jirċievu l-ħlasijiet mill-klijenti tagħhom mingħajr ma jkunu jistgħu jimponu tali żminijiet fuq il-fornituri tagħhom.Wieħed għandu jfakkar li l-Kummissjoni inkludiet fil-proposta tagħha ta’ Direttiva tat-28 ta’ Jannar 2009 li temenda d-Direttiva 2006/112/KE fir-rigward tar-regoli ta’ fatturazzjoni (COM(2009) 21 finali) xi dispożizzjonijiet li jippermettu lill-Istati Membri kollha jiddiferixxu l-bidu tad-dritt għat-tnaqqis tal-VAT sal-mument meta din tkun imħallsa lill-fornitur ta’ oġġetti jew servizzi, għall-persuni taxxabbli li l-fatturat annwali tagħhom ma jaqbiżx limitu, li jista’ jiġi stabbiliti mill-Istati Membri sa EUR 2 000 000 (jiġifieri l-limitu tal-mikroimpriżi b’mod konformi mar-Rakkomandazzjoni tal-Kummissjoni 2003/361/KE tas-6 ta’ Mejju 2003, ĠU L 124, 20.5.2003, p.36), u li jibbenefikaw b’dan il-mod minn skema mhux obbligatorja li tistabbilixxi li l-VAT applikabbli għall-operazzjonijiet ta’ bejgħ tagħhom tkun dovuta biss meta jkunu rċevew il-ħlas tagħhom.Wara li kkunsidrat id-dispożizzjonijiet tal-Artikolu 395 tad-Direttiva VAT u l-argumenti ppreżentati mill-Estonja u mis-Slovenja, il-Kummissjoni hija tel-fehma li d-deroga mitluba tissodisfa l-kundizzjonijiet imsemmijin f’dan l-Artikolu u, b’mod partikolari, billi taqa’ taħt il-qafas tal-iskema mhux obbligatorja tal-kontabilità bbażata fuq il-ħlasijiet, li tippermetti simplifikazzjoni tal-ħlas tat-taxxa għall-mikroimpriżi. Għalhekk, wara li kkunsidrat ukoll l-elementi kuntestwali msemmija qabel, il-Kummissjoni m’għandhiex oġġezzjoni għal din it-talba u għalhekk taħseb li għandha tippreżenta lill-Kunsill il-proposta korrispondenti. B’mod partikolari, il-limiti tal-fatturat annwali tal-iskema huma, wara l-applikazzjoni, jekk ikun il-każ, tar-regoli ta’ konverżjoni msemmijin fl-Artikoli 399 u 400 tad-Direttiva VAT, iktar baxxi minn dawk li pproponiet.Madankollu l-Kummissjoni tikkunsidra, minn naħa, li din id-deroga għandha tingħata tul ta’ żmien ta’ applikazzjoni limitat sabiex wieħed ikun jista’ jevalwa regolarment, b’mod partikolari fuq il-bażi tal-informazzjoni xierqa pprovduta minn dawn l-Istati Membri, jekk ir-raġunijiet legali jew fattwali li jiġġustifikawha jibqgħux validi sal-lum. Hija taħseb, min-naħa l-oħra, li fi kwalunkwe każ din id-deroga għandha tieqaf tapplika meta jibdew japplikaw ir-regoli armonizzati proposti mill-Kummissjoni għal din l-iskema partikolari.2. KONSULTAZZJONI TAL-PARTIJIET INTERESSATI U ANALIżI TAL-IMPATTIl-proposta ta’ deċiżjoni tippermetti ż-żamma ta’ skema mhux obbligatorja msejħa kontabilità bbażata fuq il-ħlasijiet li għandha l-għan li tissimplifika l-applikazzjoni tar-regoli tal-VAT mill-mikroimpriżi filwaqt li ttejjeb l-istat tal-likwidità tagħhom. Għalhekk din ser ikollha impatt pożittiv għal dawn tal-aħħar. Ma kienx meħtieġ li jintużaw is-servizzi ta’ esperti esterni, u lanqas li jiġu kkonsultati l-partijiet interessati jew li jiġi evalwat l-impatt ta’ tali deċiżjoni. Fi kwalunkwe każ, dan l-impatt ser ikun limitat minħabba l-ambitu ta’ applikazzjoni ristrett tiegħu u minħabba t-tul ta’ żmien ta’ applikazzjoni limitat tiegħu.3. ELEMENTI LEGALI TAL-PROPOSTAId-deċiżjoni proposta għandha l-għan li tippermetti lill-Estonja u lis-Slovenja jkomplu jibbenefikaw minn deroga mill-Artikolu 167 tad-Direttiva VAT u b’hekk jiġi ddiferit il-bidu tad-dritt għat-tnaqqis tal-VAT sal-mument meta din tkun imħallsa lill-fornitur ta’ oġġetti jew servizzi, għall-persuni taxxabbli li l-fatturat annwali tagħhom ma jaqbiżx l-EUR 400 000 għas-Slovenja u l-valur korrispondenti fil-munita nazzjonali ta’ EUR 208 646 għall-Estonja, u b’hekk taqa’ taħt l-iskema mhux obbligatorja imsejħa tal-kontabilità bbażata fuq il-ħlasijiet li bl-applikazzjoni tagħha, b’mod konformi mal-Artikolu 66(b) tad-Direttiva VAT, il-VAT fuq l-operazzjonijiet ta’ bejgħ tagħhom ikun dovut biss meta jkunu rċevew il-ħlas tagħhom.Il-bażi legali ta’ din id-Deċiżjoni hija kkostitwita mid-dispożizzjonijiet tal-Artikolu 395 tad-Direttiva VAT li ġew stabbiliti b’applikazzjoni tal-Artikolu 93 tat-Trattat li jistabbilixxi l-Komunità Ewropea. B’mod konformi ma’ dawn id-dispożizzjonijiet, l-Istat Membru li jixtieq jintroduċi miżuri speċjali li jidderogaw mid-Direttiva msemmija għandu jikseb l-awtorizzazzjoni tal-Kunsill, li tieħu l-forma ta’ Deċiżjoni tal-Kunsill. Fir-rigward ta’ miżura ta’ applikazzjoni li taffettwa l-armonizzazzjoni tal-leġiżlazzjonijiet relatati mat-taxxi fuq il-fatturat, għandu jiġi rrispettat il-prinċipju ta’ sussidjarjetà.Il-proposta għandha tkun konformi mal-prinċipju ta’ proporzjonalità u għalhekk m’għandhiex tmur lil hinn minn dak li huwa meħtieġ biex jintlaħaq l-objettiv ta’ simplifikazzjoni mixtieq għaliex din tirrigwarda biss numru żgħir ta’ persuni taxxabbli li, barraminnhekk, għandhom jikkonformaw mar-regoli ta’ din l-iskema biss jekk jagħżlu huma. Għalhekk, din tidderoga mill-prinċipji tad-Direttiva biss b’mod limitat u xieraq.4. I MPLIKAZZJONI GħALL-BAġITIl-proposta m’għandha l-ebda implikazzjoni fuq il-baġit tal-Komunità.5. Informa ZZJONI ADDIZZJONALIIl-proposta tipprevedi li ż-żmien ta’ applikazzjoni tad-Deċiżjoni għandu jintemm b’mod awtomatiku fil-jum li jibdew japplikaw id-dispożizzjonijiet li jistabbilixxu regoli armonizzati li jippermettu lill-Istati Membri kollha japplikaw il-miżura ta’ deroga speċjali mitluba.Proposta ta’D EĊIŻJONI TAL-KUNSILLli tawtorizza lir-Repubblika tal-Estonja u lir-Repubblika tas-Slovenja japplikaw miżura li tidderoga mill-Artikolu 167 tad-Direttiva tal-Kunsill 2006/112/KE dwar is-sistema komuni ta’ taxxa fuq il-valur miżjudIL-KUNSILL TAL-UNJONI EWROPEA,wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 93 tiegħu,wara li kkunsidra d-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud[1], u b’mod partikolari l-Artikolu 395(1) tiegħu,wara li kkunsidra l-proposta tal-Kummissjoni[2],billi:1.  Ir-Repubblika tal-Estonja (iktar ’il quddiem imsejħa “l-Estonja”) u r-Repubblika tas-Slovenja (iktar ’il quddiem imsejħa “is-Slovenja”) ġew awtorizzati, permezz tad-Deċiżjoni tal-Kunsill 2007/133/KE[3], b’deroga mill-Artikolu 167 tad-Direttiva 2006/112/KE, li jiddiferixxu l-bidu tad-dritt għat-tnaqqis tat-taxxa fuq il-valur miżjud (VAT) sal-mument meta din tkun imħallsa lill-fornitur ta’ oġġetti jew servizzi, għall-persuni taxxabbli li jużaw skema mhux obbligatorja msejħa tal-kontabilità bbażata fuq il-ħlasijiet li taħtha, b’mod konformi mal-punt b) tal-Artikolu 66 tad-Direttiva msemmija, il-VAT fuq il-kunsinni tagħhom ta’ oġġetti u servizzi tkun dovuta biss wara li jkunu rċevew il-ħlas. Biex jibbenefikaw minn din l-iskema, fir-rigward tas-Slovenja, il-fatturat annwali tagħhom m’għandux jaqbeż il- EUR 208 646u, fir-rigward tal-Estonja, huma għandhom ikunu reġistrati bħala intraprenditur individwali.2.  L-Estonja u s-Slovenja talbu awtorizzazzjoni biex jiddiferixxu din il-miżura ta’ deroga speċjali permezz ta’ ittri reġistrati mas-Segretarjat Ġenerali tal-Kummissjoni fl-4 ta’ Settembru 2009 għall-Estonja u fit-23 u l-31 ta’ Lulju 2009 għas-Slovenja. L-Estonja talbet ukoll li l-persuni li jistgħu jibbenefikaw minn din l-iskema jkollhom, minn issa ’l quddiem, fatturat annwali li ma jaqbiżx il-EUR 208 646. Barraminnhekk is-Slovenja talbet biex tkun tista’ żżid il-limitu tal-fatturat annwali tal-iskema sa EUR 400 000.3.  B’mod konformi mal-Artikolu 395(2) tad-Direttiva 2006/112/KE, permezz tal-ittri tal-1 ta’ Ottubru 2009 rigward l-Estonja u tal-25 ta’ Settembru 2009 rigward is-Slovenja, il-Kummissjoni ppreżentat it-talbiet tagħhom lill-Istati Membri l-oħra u, permezz tal-ittri tal-5 ta’ Ottubru 2009 rigward l-Estonja u tad-29 ta’ Settembru 2009 rigward is-Slovenja, infurmathom li kellha l-informazzjoni kollha li kkunsidrat meħtieġa sabiex tiġi evalwata t-talba.4.  L-iskema tal-kontabilità bbażata fuq il-ħlasijiet hija skema ssimplifikata u mhux obbligatorja intenzjonata għall-impriżi żgħar li ma jibbenefikawx mill-eżenzjoni tat-taxxa. Din tippermetti lil dawn il-persuni taxxabbli japplikaw regola sempliċi bbażata fuq id-data tal-ħlas tal-ispejjeż ta’ xiri tagħhom u tal-operazzjonijiet ta’ bejgħ tagħhom, biex jistabbilixxu meta għandhom, rispettivament, jeżerċitaw id-dritt għat-tnaqqis tal-VAT u jħallsu t-taxxa lit-Teżor. Għalhekk għall-persuni taxxabbli, din l-iskema hija miżura ta’ simplifikazzjoni, li barraminnhekk tista’ tipprovdilhom vantaġġ għal-likwidità tagħhom.5.  Il-Kummissjoni pproponiet, fit-28 ta’ Jannar 2009, Direttiva (COM(2009) 21 finali) li temenda d-Direttiva 2006/112/KE fir-rigward tar-regoli ta’ fatturazzjoni u li tippermetti lill-Istati Membri kollha jiddiferixxu l-bidu tad-dritt għat-tnaqqis tal-VAT sal-mument meta din tkun imħallsa lill-fornitur ta’ oġġetti jew servizzi, għall-persuni taxxabbli li l-fatturat annwali tagħhom ma jaqbiżx limitu, li jista’ jiġi stabbilit mill-Istati Membri sa EUR 2 000 000 u li jibbenefikaw, għalhekk, minn skema mhux obbligatorja li taħtha l-VAT applikabbli għall-operazzjonijiet tagħhom tkun dovuta biss meta jkunu rċevew il-ħlas tagħhom.6.  Il-miżura ta’ deroga speċjali ma taffettwax l-ammont tad-dħul tal-VAT li jirċievu l-Estonja u s-Slovenja fl-istadju tal-konsum finali u m’għandha l-ebda implikazzjoni fuq ir-riżorsi proprji tal-Komunità Ewropea li ġejjin mill-VAT,ADOTTA DIN ID-DEĊIŻJONI:Artikolu 1B’deroga mill-Artikolu 167 tad-Direttiva 2006/112/KE, l-Estonja u s-Slovenja għandhom jiġu awtorizzati li jiddiferixxu l-bidu tad-dritt għat-tnaqqis tat-taxxa fuq il-valur miżjud tal-persuni taxxabbli msemmijin fit-tieni subparagrafu, sal-mument meta tiġi mħallsa lill-fornituri ta’ oġġetti jew servizzi.Il-persuni taxxabbli kkonċernati għandhom ikunu għażlu skema li bl-applikazzjoni tagħha t-taxxa fuq il-valur miżjud fuq il-kunsinni tagħhom ta’ oġġetti u servizzi ssir dovuta fil-mument meta jirċievu l-ħlas. Skont din l-iskema, il-fatturat annwali tagħhom m’għandux ikun iktar minn 400 000 EUR fir-rigward tas-Slovenja u l-valur korrispondenti fil-munita nazzjonali ta’ EUR 208 646, stabbilit b’mod konformi mal-Artikoli 399 u 400 tad-Direttiva 2006/112/KE, fir-rigward tal-Estonja.Artikolu 2Din id-Deċiżjoni għandha tapplika mill-1 ta’ Jannar 2010 sal-jum li fih jibdew japplikaw id-dispożizzjonijiet ta’ Direttiva li tawtorizza lill-Istati Membri jiddiferixxu l-bidu tad-dritt għat-tnaqqis tat-taxxa fuq il-valur miżjud sal-mument meta tiġi mħallsa lill-fornituri ta’ oġġetti jew servizzi, għall-persuni taxxabbli li l-fatturat annwali tagħhom ma jaqbiżx ċertu limitu u li jibbenefikaw għalhekk minn skema mhux obbligatorja li bl-applikazzjoni tagħha t-taxxa li tapplika għall-kunsinni ta’ oġġetti tagħhom u għall-provvista ta’ servizzi tagħhom tkun dovuta fil-mument meta jitħallsu. Fi kwalunkwe każ, din id-Deċiżjoni għandha tapplika, l-iktar tard, sal-31 ta’ Diċembru 2012.Artikolu 3Din id-Deċiżjoni hija indirizzata lir-Repubblika tal-Estonja u lir-Repubblika tas-Slovenja.Magħmula fi Brussell,Għall-KunsillIl-President [1] ĠU L 347, 11.12.2006, p.1.[2] ĠU C, , p. .[3] ĠU L 57, 24.2.2007, p.12.